text: 8. ΑΠΟΦΑΣΙΣ ΥΠΟΥΡΓΟΥ ΠΑΙΔΕΙΑΣ Αριθ.Φ.220.53/5/96470 της 10 Οκτ./9 Νοεμ.1975 (ΦΕΚ Β΄  1287) Περί παρατάσεως υπ’ αριθ.80852/72 αποφάσεως περί λειτουργίας πειραματικού Σχολείου Πανεπιστημίου Πατρών. ΄Εχοντες υπ’ όψει την επικειμένην έκδοσιν Ν.Δ/ τος περί ιδρύσεως Πειραματικών Σχολείων παρά τω Πανεπιστημίω Πατρών, αποφασίζομεν: α) Παρατείνομεν και δια το σχολ. έτος 1975-76 την ισχύν της υπ’ αριθμ. 80852/5.8.72 Υπουργικής αποφάσεως περί λειτουργίας Α΄ και Β΄ τάξεων Δημοτικού και Γυμνασίου Πειραματικών Σχολείων παρά τω Πανεπιστημίω Πατρών. Β) Εγκρίνομεν την λειτουργίαν Γ΄ τάξεως εις το εν λόγω Πειραματικόν Σχολείον από του σχολ. έτους 1974-75 και γ) Εγκρίνομεν από του σχολικού έτους 1975-76 την λειτουργίαν Δ΄τάξεως Δημοτικού και Γυμνασίου Πειραματικών Σχολείων παρά τω Πανεπιστημίω Πατρών. Ο Νόμ.4376/29 περί Πειραματικών Σχολείων εν τοις Πανεπιστημίοις, ως ετροποποιήθη και συνεπληρώθη, εφαρμόζεται και επί των λοιπών Πανεπιστημίων, εις τα οποία υφίσταται Καθηγητικαί Σχολαί, δυνάμει του άρθρ.79 Νόμ.309/ 1976 (τόμ.32 σελ.79). 